open-index/open-wikipedia-markdown huggingface dataset:
Χαραλαμπία (όνομα)

**Χαραλαμπία**, ελληνικό γυναικείο κύριο όνομα (όνομα βαφτιστικό).

## Ετυμολογία του ονόματος
Το όνομα *Χαραλαμπία* είναι γυναικείος τύπος του βαφτιστικού *[[Χαράλαμπος]]*, από το μεταγενέστερο όνομα *Χαραλάμπης*, σύνθετο όνομα, από το *χαρά* και *-λάμπης*/*-λάμπος* (από το ρήμα *λάμπω* «λάμπω προς έξω φως, ακτινοβολώ»), σύμφωνα με το *Λεξικό της Ελληνικής Γλώσσας* «αυτός που λάμπει από χαρά».

## Διάδοση του ονόματος
Ο άγιος Χαράλαμπος είναι γνωστός από παλιά, όσο παλιά είναι γνωστοί οι άγιοι Γεώργιος, Δημήτριος ή Νικόλαος. Το όνομα διαδόθηκε ακόμη περισσότερο εξαιτίας της λατρείας που γνώρισε ο άγιος από τα μέσα του 17ου αι., όταν θεωρήθηκε προστάτης των πιστών από την πανούκλα, που εκείνα τα χρόνια ήταν έξαρση σε όλο τον ελλαδικό χώρο, ιδιαίτερα σε λιμάνια με έντονη κίνηση. Στα βενετοκρατούμενα μέρη η λατρεία του φαίνεται ότι συνυπήρξε στην αρχή με εκείνη του αγίου Ρόκκου, την οποία αντικατέστησε τελείως ύστερα από το τέλος της βενετικής κυριαρχίας. (Ως προστάτες από την πανούκλα λατρεύονταν και οι άγιοι Σπυρίδων, Αθανάσιος, Γεώργιος κ.ά., ενδεικτικό του μεγέθους του προβλήματος.) Σήμερα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Χαραλαμπία* παρουσιάζεται ως το 187ο πιο συχνό όνομα (123ο ανάμεσα στα γυναικεία), ενώ το αντρικό *[[Χαράλαμπος]]* ως το 56ο πιο συχνό όνομα (21ο ανάμεσα στα αντρικά).

## Ονομαστική εορτή
Το όνομα *Χαραλαμπία* γιορτάζει στις 10 Φεβρουαρίου, ημέρα κατά την οποία τιμάται από την Ορθόδοξη και την Καθολική Εκκλησία η μνήμη του άγιου Χαραλάμπους.

## Τύποι και υποκοριστικά του ονόματος Χαραλαμπία
* *Χαραλαμπία*, τύπος, κοινός σε όλη την Ελλάδα.
** *Χαραλαμπίτσα*, υποκοριστικός τύπος, κοινός σε όλη την Ελλάδα.
** *[[Μπία]]*, συντομευμένος τύπος.
* *Χαρά*, (το *[[Χαρά (όνομα)|Χαρά]]*, μπορεί να προέρχεται και από άλλα ονόματα, λ.χ. Χαριθέα).
* *Χάρις*, *Χάρη* (τα ονόματα *[[Χάρις (όνομα)|Χάρις]]* και *Χάρη* μπορεί να είναι σύντομοι τύποι και άλλων ονομάτων, λ.χ. Χάρις Αλεξίου, πραγματικό όνομα Χαρίκλεια Ρουπάκα).

### Διαλεκτικοί τύποι
* *Χαραλαμπούσιω*, *Μπούσιω*· *Πούσιω*.
* *Χαραλαμπού*, *Χαρού*, *Χαμπού*, στην Κύπρο. Το *Χαρού* ωστόσο,  σύμφωνα με τον Σ. Μενάρδο, από το *[[Χαριθέα]]*.
* *Λιάμπω*, στη Θεσπρωτία.
* *Μπαμπή*,  *Μπαμπώ*, στην Τήνο· *Μπαμπούλα*, στην Αίνο (σημερινή Ενέζ) της Θράκης, υποκοριστικό.

## Αντρικός τύπος του ονόματος Χαραλαμπία
*[[Χαράλαμπος]]*, *[[Χαραλάμπης]]*.

## Εξωτερικοί σύνδεσμοι

## Παραπομπές


Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Οι τεμπέληδες της εύφορης κοιλάδας

***Οι τεμπέληδες της εύφορης κοιλάδας*** είναι μια ελληνική ταινία του 1978 σε σκηνοθεσία και σενάριο του Νίκου Παναγιωτόπουλου. Πρωταγωνιστούν οι Όλγα Καρλάτου, Βασίλης Διαμαντόπουλος, Δημήτρης Πουλικάκος, Νικήτας Τσακίρογλου και Γιώργος Διαλεγμένος.

## Πλοκή

Ένας πατέρας και οι τρεις γιοι του κληρονομούν ένα αρχοντικό σπίτι μαζί με την υπηρέτρια. Απομακρύνονται από τα εγκόσμια για τα επόμενα επτά χρόνια και ενεργοποιούνται μόνο για να φάνε και να έρθουν σε ερωτική επαφή με την υπηρέτρια, Σοφία. Ο μόνος που αντιδρά είναι ο μικρότερος γιος, και αυτός όμως δεν φαίνεται να έχει τη δύναμη να ξεφύγει από αυτήν την κατάσταση.

## Διανομή

## Παραγωγή
Το σενάριο βασίστηκε στο μυθιστόρημα του Αλμπέρ Κοσερί «Les Fainéants dans la vallée fertile» («Oι τεμπέληδες στην εύφορη κοιλάδα», εκδόσεις Χατζηνικολή). 

Η ταινία έλαβε το δεύτερο βραβείο καλύτερης ταινίας στο φεστιβάλ Θεσσαλονίκης, το βραβείο καλύτερης ταινίας στο φεστιβάλ του Λοκάρνο καθώς και το δεύτερο βραβείο καλύτερης ταινίας στο φεστιβάλ του Σικάγο.

Γράφει η Μαρία Κατσουνάκη στην εφημερίδα Η Καθημερινή:Τι σημαίνει αυτή η ιστορία, αυτοί οι άνθρωποι; Οι κριτικές του 1978 μιλούσαν για την αποχαύνωση και παρακμή της αστικής τάξης. O ίδιος ο σκηνοθέτης δήλωνε τότε ότι πρόκειται για μια πολιτική ταινία, με θέμα την οκνηρία και τη χαλαρότητα που έχει διαβρώσει όλες τις κοινωνικές βαθμίδες. H αλληγορική διάσταση της ταινίας ίσως έχει υποχωρήσει με τον χρόνο μπροστά σε μια πιο ανάλαφρη και χιουμοριστική ανάγνωση. Παραμένει η ευρηματικότητα του σεναρίου και η στέρεα δομημένη ατμόσφαιρα που κυκλώνει τον θεατή. 

## Παραπομπές

## Εξωτερικοί Σύνδεσμοι
*Η ταινία στο IMDb

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1978
Κατηγορία:Ελληνόφωνες ταινίες
Κατηγορία:Ελληνικές δραματικές κωμικές ταινίες
Κατηγορία:Ελληνικές σατιρικές ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε γαλλικά μυθιστορήματα
Δ΄ Εθνική ποδοσφαίρου ανδρών 1999-00

Η **Δ΄ Εθνική Κατηγορία 1999–2000** ήταν η 13η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 64 ομάδων, οι οποίες χωρίστηκαν σε 4 ομίλους με 16 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στη Β΄ Κατηγορία 2000–2001, ενώ οι 6 τελευταίες ομάδες του κάθε ομίλου υποβιβάστηκαν στα τοπικά πρωταθλήματα.

## Συμμετέχουσες ομάδες
Στο πρωτάθλημα συμμετείχαν: 
* 9 από τις 10 ομάδες (5 τελευταίες των 2 ομίλων εκτός της Ε.Α.Ρ. που διαλύθηκε) που υποβιβάστηκαν από την Γ΄ Εθνική Κατηγορία 1998–1999. 
* 35 από τις 36 ομάδες (ο Παγκορινθιακός συγχωνεύτηκε με τον Α.Π.Σ. Κόρινθος) που κατέλαβαν τις θέσεις 2η–7η στους 6 ομίλους της Δ΄ Εθνικής και παρέμειναν στην κατηγορία.
* 20 πρωταθλήτριες των Ε.Π.Σ., οι 18 ομάδες που ήρθαν πρώτες στους ομίλους του Πρωταθλήματος Πρωταθλητριών Ε.Π.Σ. 1999 καθώς και ο Άρης Ρεθύμνου, ο Πέλοψ Κιάτου που αντικατέστησαν την Ε.Α.Ρ. και τον Παγκορινθιακό.

## Πρωταθλητές
Μετά το τέλος του πρωταθλήματος την άνοδο στη Β΄ Κατηγορία 2000–2001 εξασφάλισαν οι: 
* 1ος Όμιλος: Αχαρναϊκός
* 2ος Όμιλος: Πατραϊκός
* 3ος Όμιλος: Α.Σ. Λαμία
* 4ος Όμιλος: Α.Σ. Αμπελόκηποι Θεσσαλονίκης

## Βαθμολογίες
### 1ος όμιλος

### 2ος όμιλος

### 3ος όμιλος

* Ο Ολυμπιακός Ανθήλης έχει ποινή -4β.
* Ο Ποσειδών Ν. Πόρων κέρδισε ένσταση για αγώνα με την Πρέβεζα κι έτσι παρέμεινε στην κατηγορία, στη θέση του Ηρακλή Χάλκης.

### 4ος όμιλος

* Ο Ορφέας Κομοτηνής έχει ποινή -3β.
* Ο Ορέστης Ορεστιάδας έχει ποινή -3β.

## Παραπομπές


## Πηγές
* Greece - List of Fourth Level Final Tables, rsssf.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1999-2000
Avro Athena

Το **Avro 701 Athena** ήταν μονοκινητήριο αεροσκάφος προκεχωρημένης εκπαίδευσης το οποίο ανέπτυξε η εταιρεία Avro στα τέλη της δεκαετίας του 1940. Σχεδιάστηκε για να αντικαταστήσει τα North American Harvard στις τάξεις της RAF αλλά παρήχθη σε μικρούς αριθμούς διότι προτιμήθηκε τελικά το Boulton Paul Balliol.

## Σχεδιασμός και ανάπτυξη
Το Athena σχεδιάστηκε για να καλύψη την απαίτηση Τ.7/45 του Υπουργείου Αεροπορίας που αφορούσε στην ανάπτυξη τρικινητήριου εκπαιδευτικού που θα προωθούνταν από turboprop κινητήρα. Επρόκειτο για ένα χαμηλοπτέρυγο μονοπλάνο ολομεταλλικής κατασκευής. Το 1947 έγινε αναθεώρηση των αναγκών και στην συνέχεια εξεδόθη η απαίτηση T.14/47, που ζητούσε την χρήση του κινητήρα Rolls-Royce Merlin 35, μεγάλα αποθέματα του οποίου ήταν άμεσα διαθέσιμα. Πατά την αλλαγή κινητήρα, τα τρία αρχικά πρωτότυπα του Athena ολοκληρώθηκαν με turboprop. Ένα εξ αυτών πραγματοποίησε την παρθενική πτήση του τύπου στις 12 Ιουνίου 1948. Το πρώτο Athena με κινητήρα Merlin πέταξε για πρώτη φορά την 1η Αυγούστου 1948 και στη συνέχεια αξιολογήθηκε σε συγκριτικές δοκιμές με το Boulton Paul Balliol. Τελικά προτιμήθηκε το δεύτερο με συνέπεια να κατασκευαστούν μόνο 15 Avro.

## Επιχειρησιακή ιστορία
Η RAF χρησιμοποίησε τα Athena από το 1950 για εκπαίδευση προσωπικού στην χρήση οπλισμού. Ένα αεροσκάφος δόθηκε πίσω στην κατασκευάστρια εταιρία σε μία προσπάθεια προώθησης του τύπου, που αποδείχθηκε άκαρπη καθώς δεν κατέστη εφικτή η εξαγωγή του σε άλλες χώρες.

## Εκδόσεις
;Athena T.1
:Έκδοση με turboprop κινητήρα Armstrong Siddeley Mamba των 1.010&nbsp;hp.

;Athena T.1A
:Πρωτότυπο με κινητήρα Rolls-Royce Dart των 1.400&nbsp;hp.

;Athena T.2
:Εκπαιδευτικό με κινητήρα Rolls-Royce Merlin 35 των 1.280&nbsp;hp.

## Χρήστες
;Ηνωμένο Βασίλειο
*RAF

## Δείτε επίσης

### Παρόμοια αεροσκάφη
*Boulton Paul Balliol

## Παραπομπές


## Βιβλιογραφία
* Jackson, A.J. *Avro Aircraft since 1908, 2nd edition*. London: Putnam Aeronautical Books, 1990. ISBN 0-85177-834-8.

## Εξωτερικοί σύνδεσμοι
* 

Κατηγορία:Εμβολοκινητήρια στρατιωτικά αεροσκάφη
Athena
Κατηγορία:Εκπαιδευτικά αεροσκάφη
Ρύζι Wehani

[thumb|250x250px|[Πιάτο από σοταρισμένα χόρτα πικραλίδας, με ρύζι *Wehani*.]]
Το **ρύζι Wehani** *(Wehani rice)*, είναι μια ποικιλία αρωματικού καφέ ρυζιού, η οποία δημιουργήθηκε περί τα τέλη του 20ού αιώνα, από τα Κτήματα της Οικογένειας *Lundberg (Lundberg Family Farms)* από το *Richvale*, Καλιφόρνιας.

Είναι σήμα κατατεθέν των Κτημάτων της Οικογένειας *Lundberg*, την μοναδική εταιρεία η οποία τα καλλιεργεί και ονομάστηκε από το πρώτο γράμμα του ονόματος των τεσσάρων αδελφών και του τελευταίου γράμματος του ονόματος του πέμπτου αδελφού (προφανώς χάριν ευφωνίας), **''W**endell, **E**ldon, **H**omer, **A**lbert και Harla**n** Lundberg*.

Το [[ρύζι]] *Wehani* δημιουργήθηκε από [[σπόρος|σπόρους]] ρυζιού *basmati'' από την Ινδία. Οι κόκκοι του (πωλούμενοι σε μορφή ολικής αλέσεως) έχουν χρώμα κοκκινωπό-καφέ και ομοιάζουν ελαφρώς στο άγριο ρύζι. Όταν ψηθεί, το ρύζι παράγει ένα άρωμα, παρόμοιο με εκείνο των ζεστών βουτυρωμένων αραχίδων (φιστικιών) και είναι ελαφρώς λαστιχωτό.

## Παραπομπές


Κατηγορία:Ρύζι
Ντάριους Τζόνσον-Όντομ

Ο **Ντάριους Έρβιν Τζόνσον-Όντομ** (αγγλικά: *Darius Earvin Johnson-Odom*, Ράλεϊ, Βόρεια Καρολίνα 28 Σεπτεμβρίου 1989) είναι Αμερικανός επαγγελματίας καλαθοσφαιριστής, που αγωνίζεται στην γαλλική Ορλεάν.

## Σταδιοδρομία
Γεννημένος στο Ράλεϊ της Βόρειας Καρολίνα, το 2009 μεταφέρθηκε από το *Hutchinson Community College* στο Marquette University, ενώ ως ενήλικας συμπεριλήφθηκε στην *All-Big East First Team*.

Έχει αγωνισθεί σε δύο ομάδες του NBA, στους Λος Άντζελες Λέικερς,  αλλά και στου Φιλαδέλφεια 76ερς, με ελάχιστο χρόνο συμμετοχής. Στην πρώτη περίπτωση αγωνίσθηκε μόλις 6 λεπτά συνολικά, περνώντας όλη του θητεία εκεί D-League, ενώ στη δεύτερη είχε υπογράψει συμβόλαιο 10 ημερών και μόλις αυτό εξέπνευσε, δεν ανανεώθηκε.

Το 2017, συμφώνησε με την ιταλική Κρεμόνα. Τη σεζόν 2018-19 αγωνίστηκε στην θυγατρική ομάδα των Μινεσότα Τίμπεργουλβς τους Αιόβα στο πρωτάθλημα του NBDL. Εκεί σε 46 παιχνίδια μετρούσε 22,5 πόντους, 4,6 ριμπάουντ, 4,1 ασίστ και 1,5 κλεψίματα.

Τον Μάρτιο του 2019, συμφώνησε με την ιταλική Ρέτζιο Εμίλια. Με την φανέλα της Ρέτζιο Εμίλια, καθώς σημείωνε 15,5 πόντους μέσο όρο στο ιταλικό πρωτάθλημα.

Στις 21 Ιουλίου 2020, ανακοινώθηκε η μεταγραφή του στην γαλλική Ορλεάν.

## Παραπομπές


## Εξωτερικοί σύνδεσμοι
*
*Marquette bio

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σπρίνγκφιλντ Άρμορ
Κατηγορία:Καλαθοσφαιριστές Λος Άντζελες Ντιφέντερς
Κατηγορία:Καλαθοσφαιριστές Γκουερίνο Βανόλι Μπάσκετ
Κατηγορία:Καλαθοσφαιριστές Τράμπζονσπορ ΜΚ
Κατηγορία:Καλαθοσφαιριστές Ντίναμο Σάσαρι
Κατηγορία:Καλαθοσφαιριστές Παλακανέστρο Ρετζάνα
Κατηγορία:Ξένοι καλαθοσφαιριστές στην Ελλάδα
Deadpool (ταινία)

Το ***Deadpool*** είναι αμερικανική ταινία του 2016, βασισμένη στον ομώνυμο ήρωα των κόμικς της Marvel. Διανεμήθηκε από την 20th Century Fox και είναι η όγδοη ταινία της σειράς ταινιών ''X-Men''. Το σενάριο της ταινίας ανέλαβε ο Ρετ Ρις και ο Πολ Γουέρνικ και τη σκηνοθεσία ο Τιμ Μίλερ. Στην ταινία πρωταγωνιστούν οι Ράιαν Ρέινολντς, Μορένα Μπάκαριν και Εντ Σκράιν. Η ταινία έκανε πρεμιέρα στο Παρίσι στις 8 Φεβρουαρίου 2016, ενώ στις Ηνωμένες Πολιτείες έκανε πρεμιέρα στις 12 Φεβρουαρίου 2016. 

Η ταινία αφορά τον Γουέιντ Γουίλσον, έναν πρώην πράκτορα των Ειδικών Δυνάμεων και νυν μισθοφόρο, ο οποίος, μετά από ένα μη-εγκεκριμένο πείραμα που του δίνει την ικανότητα να θεραπεύεται πολύ γρήγορα, υιοθετεί το alter ego Deadpool. Εξοπλισμένος με νέες ικανότητες και μία σκοτεινή, διεστραμμένη αίσθηση του χιούμορ, ο Deadpool κυνηγά τον άνδρα που σχεδόν κατέστρεψε τη ζωή του.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε κόμικς της Marvel
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες μαύρης κωμωδίας
Κατηγορία:Ταινίες spin-offs
Κατηγορία:Αμερικανικές ταινίες με υπερήρωες
Κατηγορία:X-Men (σειρά ταινιών)
Κατηγορία:Ταινίες σε παραγωγή Ράιαν Ρέινολντς
Κατηγορία:Ταινίες σε σενάριο Πολ Γουέρνικ
Κατηγορία:Ταινίες σε σενάριο Ρετ Ρις
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Ταινίες με μουσική σύνθεση Junkie XL
Κατηγορία:Ταινίες σε παραγωγή Σάιμον Κίνμπεργκ
Κατηγορία:Deadpool (σειρά ταινιών)
Κατηγορία:Κωμικές ταινίες με υπερήρωες
Ερπετολογία

Η **ερπετολογία** αποτελεί ιδιαίτερο επιστημονικό κλάδο της ζωολογίας με ουσιαστικό αντικείμενο έρευνας και μελέτης τα σπονδυλωτά ερπετά και σπονδυλωτά αμφίβια ζώα. Η σύνθετη ονομασία του όρου ετυμολογείται από τις λέξεις "*ερπετό*" και "*λόγος*" (-λογία = μελέτη, γνώση). 
Οι ζωολόγοι του κλάδου αυτού, όπου σε πρακτική ενάσκηση μελετούν ειδικά τη φύση και τη ζωή των ερπετών. καλούνται **ερπετολόγοι**.

## Κλάδοι Ερπετολογίας
Επιμέρους κλάδοι της ερπετολογίας είναι: η Οφιολογία ή Οφιδολογία, η Σαυρολογία ή Σαυροειδολογία, η Βατραχιολογία και η Χελωνιολογία.

## Ιστορία
Η ερπετολογία αποτελεί τον αρχαιότερο κλάδο της ζωολογίας λαμβάνοντας υπόψη τις αρχαιότερες ιστορικές αναφορές και περιγραφές ειδών ζώων, αλλά και ο προϊστορικότερος αν λάβουμε υπόψη τις διάφορες μυθολογικές αναφορές των διαφόρων λαών. Η ιδιόρρυθμη μορφολογία του σώματος των ερπετών, το μέγεθος, η καταπληκτική δύναμή ορισμένων, η εντυπωσιακή ευκινησία άλλων, το επώδυνο ή και θανατηφόρο δηλητήριο μερικών εξ αυτών καθώς και διάφορες άλλες ιδιότητες που παρουσιάζουν τα ερπετά, κυριολεκτικά εξόγκωσαν τη φαντασία στη παραγωγή παράδοξων και τρομερών μύθων. Οι περισσότεροι λαοί απέδιδαν τη γέννησή των ερπετών απ΄ ευθείας από τους θεούς με κίνητρο το φόβητρο των ανθρώπων. 
Στην ελληνική μυθολογία απαντώνται μύθοι επί μύθων αναφερόμενοι σε φίδια και φιδόμορφα τέρατα, δράκους. καθώς και σε ανθρωποφάγα αμφίβια. Αλλά και η Παλαιά Διαθήκη δεν υστερεί σε ανάλογες αναφορές ξεκινώντας από το προπατορικό αμάρτημα, όπου το πνεύμα του κακού λαμβάνει τη μορφή φιδιού και φθάνοντας στην σαραντάχρονη περιπλάνηση των Εβραίων στην έρημο του Σινά όπου ο Γιαχβέ  εξαπέστειλε ιοβόλα φίδια εναντίον τους για την απιστία τους και τους γογγυσμούς τους κατά του Μωυσή. Στη δε Αίγυπτο απαντώνται πλείστες ιερογλυφικές παραστάσεις με ερπετά μερικά των οποίων και είχαν θεοποιηθεί. Αντίθετα στην αρχαία Ελλάδα των κλασικών χρόνων το φίδι αποτελούσε ήδη έμβλημα της ιατρικής.

Συνέπεια όλων των παραπάνω ήταν να στραφεί το ενδιαφέρον πολλών αρχαίων φιλοσόφων και φυσικών προς τα ερπετά με σπουδαίες καταγραφές. Πρώτος που άρχισε να κατατάσσει τα ερπετά μεθοδικά, λαμβάνοντας υπόψη χαρακτηριστικά του σώματός τους, όπως το μέγεθος, το σχήμα, τις φολίδες κ.λ.π. ήταν ο Αριστοτέλης όπου η αναλυτική του μελέτη έθεσε τις βάσεις της μέλλουσας ερπετολογίας. Ο δε Πλίνιος και ο Διοσκορίδης μελέτησαν μόνο τα φίδια εκείνα που σχετίζονταν με τη φαρμακευτική και την ιατρική. Η ερπετολογία άρχισε να σημειώνει μεγάλη πρόοδο μόλις από τον 19ο αιώνα.

## Δείτε επίσης
* Εθνοερπετολογία

## Πηγές
* "Μεγάλη Ελληνική Εγκυκλοπαίδεια" τομ.ΙΑ΄, σ.586

## Εξωτερικοί σύνδεσμοι
* 


Ερπετολογια
Πομπήιος Τρόγος

Ο **Πομπήιος Τρόγος** (1ος π.Χ αι.) ήταν Γαλατικής καταγωγής λατίνος ιστορικός.

## Βίος
Ο **Πομπήιος Τρόγος** καταγόταν από Γαλάτες. Ένας από τους προγόνους του ήταν στην υπηρεσία του Πομπήιου, ενώ ο πατέρας του είχε μια έμπιστη θέση κοντά στον Καίσαρα.  
## Εργογραφία
*De animalibus (μόνο το 10ο βιβλίο σώζεται).Κύρια πηγή του φυσιογνωστικού του έργου είναι το έργο του Αριστοτέλη *Περί τα ζώα ιστορίαι*,αλλά και ο Θεόφραστος.
*Historiarum Philippicarum libri XLIV. Ως πρότυπο του ιστορικού του έργου είναι ο Τιμαγένης. Έμμεση επιρροή ασκούν οι Έλληνες ιστορικοί από τον Ηρόδοτο μέχρι τον ΠοσειδώνιοΤα πρώτα έξι βιβλία πραγματεύονται τους Ασσύριους,Μήδους, Πέρσες, Σκύθες, Έλληνες. Στη επόμενα βιβλία μέχρι το τεσσαρακοστό ασχολείται με με τη μακεδονική μοναρχία και τα βασίλεια των Διαδόχων. Στο τεσσαρακοστό πρώτο ασχολείται με την ιστορία των Πάρθων. Το βασίλειο των Μακεδόνων είναι το επίκεντρο, ενώ η ρωμαϊκή αυτοκρατορία το καταληκτικό σημείο: όλες οι τοπικές εξελίξεις οδηγούν στην εξέλιξη της Ρώμης.
## Ιδεολογία
Ο Τρόγος αποσκοπεί στην παρουσίαση της μη ρωμαϊκής ιστορίας και στη συνέχιση του έργου ιστορικών όπως ο Λίβιος. Ασκεί εχθρική κριτική προς τη Ρώμη αν και ο ίδιος νιώθει Ρωμαίος,ενώ αναδεικνύει τις ηθικές κινητήριες δυνάμεις του ιστορικού γίγνεσθαι.

## Λογοτεχνική τεχνική
Στο ιστοριογραφικό έργο του χρησιμοποιεί προλόγους και συχνές είναι οι γεωγραφικού και εθνογραφικού περιεχομένου παρεκβάσεις. Δεν παρέχει χρονογραφικές αφηγήσεις ενώ αναφέρεται στις ψυχικές διαθέσεις των προσώπων φωτίζοντας τα εσωτερικά κίνητρα των πράξεων. Επίσης περιορίζει τον αριθμό των δρώντων προσώπων προσεγγίζοντας την ελληνιστική ιστοριογραφία.

## Επιρροή
Το φυσιογνωστικό έργο του Τρόγου έγινε πηγή του Πλίνιου του Πρεσβύτερου.                              
Το ιστορικό έργο του χρησιμοποιήθηκε από τον Βαλέριο Μάξιμο, τον Βελλήιο Πατέρκουλο, τον Κούρτιο, τον Φροντίνο, τον Πολύαινο. Ο Ιουστίνος συνέταξε επιτομή, και χρησιμοποιείται από τη Historia Augusta, τον Αυγουστίνο, τον Ορόσιο, τον Κασσιόδωρο. Η παγκόσμια σύλληψη της ιστορίας και οι απόψεις του για τις αυτοκρατορίες άσκησε σημαντική επιρροή. 

## Παραπομπές


## Πηγές
*Michael Von Albrecht, Ιστορία της Ρωμαϊκής λογοτεχνίας.τομ.I, μτφρ. Δ.Ζ.Νικήτας, εκδ.Πανεπιστημιακές Εκδόσεις Κρήτης, Ηράκλειο 2007

Κατηγορία:Ρωμαίοι ιστορικοί
Παρεκκλήσι του Τζορτζόρ

Το **Παρεκκλήσι του Τζορτζόρ** (αρμενικά *Ծոր Ծորի Սուրբ Աստվածածնի մատուռ*) βρίσκεται στην επαρχία Μακού, στην περιφέρεια του Δυτικού Αζερμπαϊτζάν, στο βορειοδυτικό Ιράν.

Το παρεκκλήσιο ήταν τμήμα ενός μοναστηριού που υπήρχε στην περιοχή και άκμασε κατά τον 14ο αιώνα. Στις αρχές του 17ου αιώνα το μοναστήρι εγκαταλείφθηκε, όταν ο Shah Abbas I αποφάσισε να εκδιώξει τους Αρμένιους που έμεναν στην περιοχή, και στη συνέχεια καταστράφηκε. Από αυτό το μοναστήρι διασώθηκε μόνο το Παρεκκλήσι του Τζορτζόρ.

Το 1987-1988, ύστερα από συμφωνία των ιρανικών αρχών με την Αρμενική Αποστολική Εκκλησία, το παρεκκλήσιο μετακινήθηκε 600 μέτρα για να να κατασκευαστεί το φράγμα στον ποταμό Ζανγκμάρ (Zangmar).

Το 2008 το παρεκκλήσιο του Τζορτζόρ συμπεριλήφθηκε στον Κατάλογο Μνημείων Παγκόσμιας Κληρονομιάς της Ουνέσκο, μαζί με το Μοναστήρι του Αγίου Θαδδαίου και το Μοναστήρι του Αγίου Στεφάνου, που βρίσκονται στην ίδια περιοχή.

## Παραπομπές


Κατηγορία:Κτίρια και κατασκευές στο Ιράν
Κατηγορία:Μνημεία Παγκόσμιας Κληρονομιάς στο Ιράν
Ο Ηλίας του 16ου (ταινία, 2008)

***Ο Ηλίας του 16ου*** είναι ελληνική κωμική ταινία του 2008, σε σκηνοθεσία Νίκου Ζαπατίνα και σε σενάριο Κάτιας Κισσονέγρη. Η παραγωγή έγινε από την Odeon και από τη Φίνος Φιλμ, η οποία άρχισε από το 2006, τη νέα της εποχή στον χώρο των κινηματογραφικών παραγωγών. Η ταινία βασίστηκε στο θεατρικό έργο του Αλέκου Σακελλάριου και του Χρήστου Γιαννακόπουλου, το οποίο είχε μεταφερθεί και παλαιότερα στον κινηματογράφο, σε σκηνοθεσία Σακελλάριου, το 1959. Στην ταινία πρωταγωνιστούν οι Πέτρος Φιλιππίδης, Θανάσης Τσαλταμπάσης, η Θέμις Μπαζάκα, η Υρώ Μανέ, ο Τάσος Κωστής κ.ά.

Η ταινία επικεντρώνεται σε τρεις φίλους, τον Ηλία, τον Θωμά και τον Βαγγέλη, οι οποίοι χρειάζονται χρήματα, ο καθένας για διαφορετικό λόγο. Ο τελευταίος και ο μόνος που εργάζεται, αποκαλύπτει στους άλλους δύο ότι το αφεντικό του είναι τοκογλύφος, και ό,τι κρατά για ενέχυρο, το βάζει σε μία αρβύλα. Οι τρεις τους αποφασίζουν να κλέψουν αυτή την αρβύλα, με τον Θωμά να κάνει τη διάρρηξη και τον Ηλία να κρατά τσίλιες, όμως τελικά θα βρεθεί σε άλλο σπίτι να εξιχνιάσει άλλη κλοπή, ενώ όλοι τελικά θα βρεθούν στο αστυνομικό τμήμα.

Η ταινία έκανε πρεμιέρα στην Ελλάδα στις 27 Νοεμβρίου του 2008 και ήρθε 11η στο ελληνικό box-office, ενώ και οι κριτικές που δέχτηκε, ως επί το πλείστον, ήταν μέτριες. Τέλος, η ταινία συμμετείχε σε τρία κινηματογραφικά φεστιβάλ: San Francisco Greek Film Festival, ΗΠΑ, 2009, 16th Greek Film Festival, Αυστραλία, 2009 και Greek Film Festival of South Africa, Γιοχάνεσμπουργκ, 2011.

## Διανομή

* Πέτρος Φιλιππίδης - Ηλίας
* Θανάσης Τσαλταμπάσης - Θωμάς
* Θέμις Μπαζάκα - Αλέκα Κωνσταντινίδη
* Τάσος Κωστής - Ορέστης Κωνσταντινίδης
* Κώστας Αποστολάκης - Βαγγέλης
* Αντώνης Αντωνίου - Λάμπρος
* Χρήστος Σιμαρδάνης - αστυνόμος Ευστάθιος Σωτηρίου
* Θάλεια Ματίκα - Τασία Μπέρμπερη
* Δημήτρης Λιόλιος - Παναγιώτης Μπέρμπερης
* Υρώ Μανέ - Λουκία
* Τάσος Νούσιας - αρχιφύλακας
* Μαρία Κωνσταντάκη - Ξένια
* Λαέρτης Μαλκότσης - αστυνομικός
* Μιχάλης Γιαννάτος - Μάνος
* Νένα Μεντή - κυρία Λογοθέτη
* Αριέττα Μουτούση - Έλλη
* Γιάννης Τσιμιτσέλης - Δημήτρης
* Ορφέας Αυγουστίδης - Τράκας
* Πάνος Σκουρολιάκος - ταβλαδόρος
* Σωτήρης Τζεβελέκος - ταβλαδόρος

## Παραπομπές


## Εξωτερικοί σύνδεσμοι
* Ο Ηλίας του 16ου στο IMDb
* Ο Ηλίας του 16ου  στο FinosFilm.com
* Ο Ηλίας του 16ου στο Cine.gr

Κατηγορία:Ταινίες του 2008
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2000
Κατηγορία:Ελληνικές κωμικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Κώστα Λαμπρόπουλου
Κατηγορία:Ταινίες παραγωγής Φίνος Φιλμ
Κατηγορία:Buddy ταινίες
Κατηγορία:Ταινίες σε σκηνοθεσία Νίκου Ζαπατίνα
Αθλητική Ηχώ (αποσαφήνιση)

Με την ίδια σχεδόν επωνυμία υπήρξαν δυο ελληνικές αθλητικές εφημερίδες, οι:

* *[[Η Αθλητική Ηχώ]]*, 1929-1945
* *[[Αθλητική Ηχώ]]*, καθημερινής έκδοσης 1945-2007.

## Δείτε επίσης
*  *[[Ηχώ των Σπορ]]*, αθλητική εφημερίδα έκδοσης 1925-1926.
Αντρέα Ματσόν

Ο **Αντρέα Ματσόν** είναι Ιταλός προπονητής καλαθοσφαίρισης, γεννημένος στις 23 Φεβρουαρίου 1966.

## Καριέρα
Ο Ματσόν ξεκίνησε την καριέρα του σε ηλικία 19 ετών, όταν ανέλαβε χρέη προπονητή στην πανεπιστημιακή ομάδα της Βενέτσια. Το 1990, υπέγραψε στην Βερόνα, στην οποία παρέμεινε ως βοηθός προπονητή για έξι χρόνια. Προάχθηκε σε πρώτος προπονητής το 1996 και στην πρώτη του χρονιά κατέκτησε το ιταλικό σούπερ καπ και οδήγησε την Βερόνα στον τελικό του κυπέλλου Σαπόρτα, όπου ηττήθηκε με 78-64 από την Ρεάλ Μαδρίτης στον τελικό της Λευκωσίας, ενώ την επόμενη χρονιά κατέκτησε το κύπελλο Κόρατς, κερδίζοντας στον τελικό τον Ερυθρό Αστέρα.

Το καλοκαίρι του 1998, συμφώνησε με την ομάδα του Πανιωνίου, με τον οποίο έφθασε μέχρι τον ημιτελικό του κυπέλλου Κόρατς. Μετά από δύο χρόνια στην Ελλάδα, επέστρεψε στην Ιταλία και την Ορόρα Μπάσκετ Τζέσι, ενώ το 2002 υπέγραψε στη Νάπολι, όπου παρέμεινε για τρεις χρονιές.

Τον Δεκέμβριο του 2005, συμφώνησε με την ομάδα του Άρη, οδηγώντας τους "κίτρινους" στον τελικό του ULEB Cup, ενώ κέρδισαν την έξοδο τους στην Ευρωλίγκα και στις δύο σεζόν του Ματσόν με την ομάδα της Θεσσαλονίκης.

Το 2007-08, συμφώνησε με την Φορτιτούντο Μπολόνια, αλλά απολύθηκε τον Δεκέμβριο του 2007 και επέστρεψε στον Άρη το καλοκαίρι του 2008, παραμένοντας εκεί και στις αρχές της επόμενης χρονιάς, φεύγοντας τον Οκτώβριο του 2009. Ακολούθησε η πορεία του στην Βενέτσια, όπου παρέμεινε από τον Ιανουάριο του 2010 μέχρι το Νοέμβριο του 2013.

Στις 27 Οκτωβρίου 2015, ανέλαβε ως βοηθός προπονητή στην ομάδα των Ντελαγουέρ 87ers από την NB Development League.

## Παραπομπές


## Πηγές
* Andrea Mazzon Basketball Coach Profile
* Andrea Mazzon - Basketball Head Coach - Official site
* Basketball Coach Andrea Mazzon | BDA Sports International

Κατηγορία:Ιταλοί προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης ιταλικών συλλόγων
Θεοφύλακτος Παπαπαναγιώτου

Ο **Θεοφύλακτος Παπαπαναγιώτου** (14 Μαΐου 1908 - 19 Φεβρουαρίου 1972), του Γαβριήλ, ήταν Έλληνας γεωργός, κτηματίας και πολιτικός.

## Πολιτική καριέρα
Γεννήθηκε στην Νικόπολη Πόντου το 1908.
Ήταν για πρώτη φορά υποψήφιος στις εκλογές του 1950 στην εκλογική περιφέρεια Δράμας.

Εξελέγη βουλευτής Δράμας το 1956 με τη Δημοκρατική Ένωση και μετά με την ΠΑΔΕ το (1958) και με την Ένωση Κέντρου τα έτη 1961,1963 και 1964 (την τελευταία φορά αντικαθιστώντας τον αποβιώσαντα Αντώνιο Καστρινό στην έδρα του.

Ήταν παντρεμένος με την Ελπίδα Χαρπαντίδου και είχαν 4 παιδιά. Πέθανε στη Δράμα, έπειτα από μακρά ασθένεια, και κηδεύτηκε στις 20 Φεβρουαρίου 1972.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Προοδευτική Αγροτική Δημοκρατική Ένωση
Δάμαρχος ο Παρρασιεύς

Ο **Δάμαρχος** ή **Δαμαίνετος** (5ος/4ος αι. π.Χ.) ήταν αρχαίος Έλληνας ολυμπιονίκης και πυγμάχος με καταγωγή από την Παρρασία της Αρκαδίας, ο οποίος αναφέρεται πως υπήρξε λυκάνθρωπος μετά από τελετή που έγινε στα Λύκαια και ξαναέγινε ξανά άνθρωπος μετά από δέκα χρόνια.

## Λυκάνθρωπος
Η πηγή σχετικά με τον λυκανθρωπισμό του Δαμάρχου είναι ο ιστορικός Αγριόπας, ο οποίος έζησε σε άγνωστη εποχή. Ο γεωγράφος του 2ου αιώνα μ.Χ., Παυσανίας, ερεύνησε τον θρύλο του λυκανθρώπου στο έργο *Ελλάδος περιήγησις* και ενώ ο ίδιος αναφέρει ότι πράγματι υπήρξε ο πυγμάχος Δάμαρχος, σημειώνει ότι η επιγραφή του Δαμάρχου στην Ολυμπία δεν αναφέρει τίποτα για την υποτιθέμενη μεταμόρφωσή του σε λύκο.

Σύμφωνα με τον θρύλο στα Λύκαια εμπλέκονται ανθρωποθυσίες προς τον Δία, στη συνέχεια το θυσίο τρώγεται εξ ενός από τους συμμετέχοντες και ο Δίας μεταμορφώνει τον κανίβαλο σε λύκο, στην περίπτωση αυτή τον Δάμαρχο. Σύμφωνα με τον Παυσανία ο λυκάνθρωπος θα μπορούσε να γίνει και πάλι άνθρωπος εάν απείχε για εννέα χρόνια από την ανθρώπινη σάρκα, αν όμως έχει γευτεί σάρκα ανθρώπου θα παραμείνει λύκος για πάντα. Ο Πλίνιος ο Πρεσβύτερος και αργότερα ο Άγιος Αυγουστίνος συμφώνησαν με τις κύριες πτυχές του θρύλου, αλλά ισχυρίζονται ότι η απαιτούμενη περίοδος αναμονής ήταν δέκα χρόνια, και όχι εννέα. Ο θρύλος αναφέρεται και στην *[[Πολιτεία του Πλάτωνα]]*, όμως στην έκδοση του Πλάτωνος δεν υπάρχει κάποια αναφορά ότι η μεταμόρφωση αυτή μπορούσε να αναιρεθεί.

## Δείτε επίσης
* Λυκάων ο Αρκάδιος, για παρόμοια περίπτωση λυκανθρωπισμού στην αρχαία Αρκαδία

## Παραπομπές


Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Λυκάνθρωποι στους ελληνικούς μύθους
Ντενγκισμός

**Ντενγκισμός** είναι μια σειρά από πολιτικές και οικονομικές θεωρίες και τακτικές βασισμένες στην σκέψη του Κινέζου κομμουνιστή ηγέτη Ντενγκ Σιαοπίνγκ.

## Ιστορικό υπόβαθρο

Το 1976 ο Μάο Τσε-Τουνγκ πέθανε και η εξουσία πέρασε σταδιακά στον Ντένκ Ξιαοπίνγκ από το 1978, ή αλλιώς «τον κρυφό οπαδό του Καπιταλισμού» όπως ο Μάο τον αποκαλούσε. Τον Δεκέμβρη του 1979 ο Ντένγκ, με σύμβουλό τον γνωστό νεοφιλελεύθερο οικονομολόγο Μίλτον Φρίντμαν, ανακοίνωσε ένα πρόγραμμα οικονομικών μεταρρυθμίσεων στην Κίνα, το οποίο προέβλεπε άνοιγμα των αγορών της Κίνας στον καπιταλιστικό κόσμο με την περίφημη φράση «*Δεν έχει σημασία αν ο γάτος είναι μαύρος ή άσπρος, το σημαντικό είναι να πιάνει τα ποντίκια!*».  

Ο πρώτος λόγος του οικονομικού αυτού ανοίγματος, ήταν για να προσελκύσει επενδυτές η Κίνα εκμεταλλευόμενη τα χαμηλά μεροκάματα της σε σχέση με αυτά της Δύσης και να αναπτυχθεί τόσο, ώστε να ξεπεράσει την Δύση τόσο σε βιοτικό όσο και σε τεχνολογικό και βιομηχανικό επίπεδο βασισμένη με την Λενινιστική αρχή «Να καλύψουμε την διαφορά με και να ξεπεράσουμε την Αμερική ως την πιο προηγμένη καπιταλιστική χώρα». Ο δεύτερος ήταν η μεγάλη οικονομική ανάπτυξη των γειτονικών χωρών, κυρίως της Ταϊβάν.

## Κριτική
Ο Ντεγκισμός θεωρείται τάση ρεβιζιονιστική. Κύριο χαρακτηριστικό της είναι η αποδοχή καπιταλιστικών τακτικών σε οικονομικό και πολιτικό επίπεδο. Με την επικρατησή της η σημερινή Κίνα πρόκειται πρακτικά για κράτος αστικό, με κύριο μοχλό του τόσο τα γραφειοκρατικά όσο και ιδιωτικά-καπιταλιστικά συμφέροντα.

## Εξωτερικοί σύνδεσμοι
* Deng Xiaoping's revisionism: the class character of science, technology and management
* Deng Xiaoping's revisionism: science and technology as part of the productive forces
* Deng Xiaoping's revisionism: facing the “two whatevers”
* Deng Xiaoping's revisionism: Zha Ruqiang
* Deng Xiaoping's revisionism: science and philosophy

Κατηγορία:Πολιτικές θεωρίες
Κατηγορία:Πολιτική της Κίνας
Κατηγορία:Οικονομία της Κίνας
Κατηγορία:Πολιτικά κινήματα στην Κίνα
Πόχανγκ

Η **Πόχανγκ** (χάνγκουλ: 포항, ) είναι η πόλη της επαρχίας Βόρειας Γκιόνγκσανγκ, δηλαδή το Γκιόνγκσανγκμπουκ-ντο της Νότιας Κορέας. Η πόλη έχει 502.305 κατοίκους σύμφωνα με την απογραφή του 2011. Η πόλη διαθέτει το σημαντικότερο λιμάνι της επαρχίας Βόρειας Γκιόνγκσανγκ και της πόλης Ντέγκου.

## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Γκουάνγκτζου

Το **Γκουάνγκτζου** είναι η έκτη μεγαλύτερη πόλη της Νότιας Κορέας. Η πόλη έχει 1.477.780 κατοίκους, σύμφωνα με την απογραφή του 2014.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Παρρασία

Η **Παρρασία** ήταν περιοχή της νότιας Αρκαδίας στην Αρχαία Ελλάδα, το επίθετο Παρράσιος χρησιμοποιείται συχνά από τους ποιητές ως ισοδύναμο με το Αρκάς. Ορισμένοι συγγραφείς την ταύτιζαν και με τη Λυκόσουρα. 

O Όμηρος την αναφέρει ως πόλη στην Ιλιάδα στον *κατάλογο Νηών*.

Η περιοχή πήρε το όνομά της από τον Παρράσιο, γιο του Λυκάονος. Η νύμφη της Αρτέμιδος, η Καλλιστώ, την οποία η θεά Ήρα μεταμόρφωσε σε αρκούδα και αργότερα ο Δίας την έκανε τον γνωστό αστερισμό της Μεγάλης Άρκτου, λέγεται ότι προερχόταν από την Παρρασία.

Κατά τον Πελοποννησιακό Πόλεμο, η Μαντίνεια υπέταξε την Παρρασία και τους Παρράσιους, αλλά οι Λακεδαιμόνιοι ανέλαβαν τις πρώην κυριαρχίες τους, σύμφωνα με τον Θουκυδίδη.

Σήμερα, η περιοχή αντιστοιχεί στη σύγχρονη νοτιοδυτική Αρκαδία, δυτικά της Μεγαλόπολης, και νοτιοανατολικά της Ηλείας.

## Παραπομπές

*

Κατηγορία:Αρχαία Αρκαδία
Ούλσαν

Το **Ούλσαν** (Ulsan, Χάνγκουλ: 울산광역시) είναι μία πόλη της Νότιας Κορέας. Έχει 1.163.690 κατοίκους η πόλη, σύμφωνα με την απογραφή του 2014.

## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Γκόγιανγκ

Η πόλη **Γκόγιανγκ** (Goyang, Χάνγκουλ: 고양) είναι μία πόλη της Επαρχίας Γκιόνγκι, δηλαδή το Γκιόνγκι-ντο της Νότιας Κορέας. Η πόλη έχει 1.028.237 κατοίκους, σύμφωνα με την απογραφή του 2016. Η έκτασή της είναι 267,29 χλμ<sup>2</sup>.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Κατάλογος πόλεων της Βόρειας Κορέας

Αυτός είναι ένας κατάλογος πόλεων της Βόρειας Κορέας.

## Μεγαλύτερες πόλεις
Εδώ αναφέρονται οι 20 μεγαλύτερες πόλεις:

## Παραπομπές


*
Κατηγορία:Γεωγραφία της Βόρειας Κορέας
Βορεια Κορεα
Επαρχία Γκάνγουον (Νότιας Κορέας)

Η **επαρχία Γκάνγουον** (Χάνγκουλ: 강원특별자치도, *Gangwon State*), παλαιότερα γνωστή ως *Γκάνγουον-ντο* (Χάνγκουλ: 강원도, *Gangwon-do*) είναι μία επαρχία στη βορειοανατολική άκρη της Νότιας Κορέας. Ο πληθυσμός της είναι 1.542.147 κάτοικοι, σύμφωνα με την απογραφή του 2014. Η έκτασή της είναι 20.569 χλμ<sup>2</sup>. Η πρωτεύουσα της είναι η πόλη Τσούντσον. Οι άλλες κυριότερες πόλεις της επαρχίας είναι Γκάνγκνουνγκ, Σόκτσο, Ουόντζου, και Ντόγχε.

Κατηγορία:Επαρχίες της Νότιας Κορέας
Σόνγκναμ

Το **Σόνγκναμ** είναι η δεύτερη μεγαλύτερη πόλη της Επαρχίας Γκιόνγκι, δηλαδή το Γκιόνγκι-ντο της Νότιας Κορέας μετά το Σούουον. Η πόλη έχει 994.271 κατοίκους, σύμφωνα με την απογραφή του 2012.

Κατηγορία:Πόλεις της Νότιας Κορέας
Μπία (όνομα)

**Μπία**, ελληνικό γυναικείο προσωπικό όνομα (όνομα βαφτιστικό).

Συνήθως προέρχεται από αφαίρεση των πρώτων συλλαβών ονομάτων όπως *[[Χαραλαμπία]]*, *[[Ευλαμπία (όνομα)|Ευλαμπία]]*, *[[Ολυμπία (όνομα|Ολυμπία]]* κ.ά.

## Πρόσωπα με το όνομα Μπία
* Μπία Ντάβου (1932–1996), ζωγράφος.
* Μπία Παπαδοπούλου (1961), ιστορικός της τέχνης, επιμελήτρια εκθέσεων.
* Μπια Μπέκου (ρόλος σε ελληνική τηλεοπτική σειρά οι Σαβατογεννημενες ) τον ρόλο υποδύθηκε η Ελένη Ράντου 

## Παραπομπές


Κατηγορία:Γυναικεία ελληνικά ονόματα
Κατηγορία:Υποκοριστικά ονόματα
Λύγδαμις ο Συρακούσιος

Ο **Λύγδαμις ο Συρακούσιος** (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τις Συρακούσες.

## Τα επιτεύγματά του
Στέφθηκε ολυμπιονίκης στο αγώνισμα του παγκράτιου κατά τους 33ους (648 π.Χ.) ολυμπιακούς αγώνες της αρχαιότητας, όταν το παγκράτιο διοργανώθηκε για πρώτη φορά σύμφωνα με τον ιστορικό του 2ου αιώνα μ.Χ. Παυσανία. Αναφέρεται επίσης πως διέθετε γιγαντιαίο σωματικό μέγεθος και πως μπορούσε να διανύσει την έκταση του σταδίου με μόλις 600 βήματα, κατά την μαρτυρία του ιστορικού του 2ου αιώνα μ.Χ. Ευσέβιου της Καισαρείας. Μετά τον θάνατο του θάφτηκε κοντά στο λατομείο των Συρακουσών.

## Σύμφωνα με τον Παυσανία
Παυσανίας -Ἑλλάδος περιήγησις - Ἠλιακῶν Α -8.8

*'[8] ὀγδόῃ δὲ ἀπὸ ταύτης Ὀλυμπιάδι ἐδέξαντο παγκρατιαστήν τε ἄνδρα καὶ ἵππον κέλητα: ἵππος μὲν δὴ Κραννωνίου Κραυξίδα παρέφθη, τοὺς δὲ ἐσελθόντας ἐπὶ τὸ παγκράτιον ὁ Λύγδαμις κατειργάσατο Συρακούσιος. τούτῳ πρὸς ταῖς λιθοτομίαις ἐστὶν ἐν Συρακούσαις μνῆμα: εἰ δὲ καὶ Ἡρακλεῖ τῷ Θηβαίῳ μέγεθος παρισοῦτο ὁ Λύγδαμις, ἐγὼ μὲν οὐκ οἶδα, λεγόμενον δὲ ὑπὸ Συρακουσίων ἐστί.</blockquote>

<blockquote>*8 -Οκτώ ολυμπιάδες μετά, εισήγαγαν το παγκράτιο ανδρών και τον αγώνα με νεαρά άλογα. Πρώτο ήρθε το άλογο του Κραννωνίου  Κραυξίδα και ο Συρακούσιος Λύγδαμις, νίκησε τους  άλλους αθλητές του παγκρατίου. Το μνήμα του βρίσκεται κοντά στα λατομεία των Συρακουσών. Δεν γνωρίζω αν πραγματικά ο Λύγδαμις είχε την ίδια σωματική ανάπτυξη με τον Θηβαίο Ηρακλή, αλλά έτσι λένε οι Συρακούσιοι.

## Εξωτερικοί σύνδεσμοι
## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Συρακούσιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (7ος αιώνας π.Χ.)
BioShock (βιντεοπαιχνίδι)

Το ***BioShock*** είναι βιντεοπαιχνίδι βολών πρώτου προσώπου τρόμου που αναπτύχθηκε από την 2K Boston (μετέπειτα Irrational Games) και την 2K Australia, και διανεμήθηκε από την 2K Games. Πρόκειται για την πρώτη προσθήκη στη σειρά *[[BioShock]]*. Το παιχνίδι κυκλοφόρησε τον Αύγουστο του 2007 για τα Microsoft Windows και το Xbox 360. Τον Οκτώβριο του 2008 δημιουργήθηκε port (αυτούσια μεταφορά) του παιχνιδιού για το PlayStation 3 από τις Irrational, 2K Marin, 2K Australia και Digital Extremes, ενώ τον Οκτώβριο του 2009 για το OS X από την Feral Interactive. Μία έκδοση του παιχνιδιού για κινητά αναπτύχθηκε από την IG Fun. Η ιδέα του παιχνιδιού αναπτύχθηκε από το μέλος της Irrational, Κεν Λεβίν. Βασίστηκε στις ιδέες του αντικειμενισμού, που γνωστοποιήθηκε από την Άυν Ραντ, με προσθήκη επιρροών από άλλους συγγραφείς, όπως ο Τζωρτζ Όργουελ. Το *BioShock* θεωρείται πνευματικός διάδοχος της σειράς βιντεοπαιχνιδιών *[[System Shock]]*, πάνω στην οποία έχουν εργαστεί αρκετά μέλη της Irrational, συμπεριλαμβανομένου του Λεβίν.

## Παραπομπές


## Περαιτέρω ανάγνωση
**BioShock: Rapture*, του John Shirley (2011) ISBN 0-7653-2484-9

## Εξωτερικοί σύνδεσμοι
* 
* The Cult of Rapture 
* 
* 

Κατηγορία:Βιντεοπαιχνίδια BioShock
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια της Irrational Games
Κατηγορία:Βιντεοπαιχνίδια της Feral Interactive
Κατηγορία:Βιντεοπαιχνίδια του 2007
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια με εναλλασσόμενη ιστορία
Κατηγορία:Βιντεοπαιχνίδια τοποθετημένα στο 1960
Κατηγορία:Δυστοπικά βιντεοπαιχνίδια
Κατηγορία:Προπαγάνδα στη μυθοπλασία
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Νικητές Interactive Achievement Award
Κατηγορία:Υποθαλάσσια μυθοπλασία
Ιερά Μητρόπολις Ελασσώνος

Η **Ιερά Μητρόπολη Ελασσώνος** είναι μια από τις Μητροπόλεις των λεγομένων «*Νέων Χωρών*». Έδρα της είναι η Ελασσόνα, του νομού Λαρίσης και περιλαμβάνει όλον τον δήμο Ελασσώνος, το Δαμάσι του δήμου Τυρνάβου και από τον νομό Γρεβενών, τη Δεσκάτη, την Παρασκευή, το Δασοχώρι και τον Γήλοφο. Σημερινός Μητροπολίτης Ελασσώνος είναι ο Χαρίτων Τούμπας.

## Ιστορία

Η ίδρυση της επισκοπής ανάγεται στους πρωτοχριστιανικούς χρόνους. Πρώτος γνωστός Επίσκοπος διετέλεσε ο Συμεών το έτος 879. Εκείνη την εποχή η Μητρόπολη ήταν γνωστή ως Επισκοπή Λευκής. Αργότερα μετονομάστηκε σε Επισκοπή Δομενίκου και Ελασσώνος με έδρα το Δομένικο. Από τον 17ο αι. έδρα της Επισκοπής Ελασσώνος και Δομενίκου υπήρξε η Τσαριτσάνη, όπου και διέμενε το μεγαλύτερο μέρος του χριστιανικού πληθυσμού της περιοχής. Καθώς η Ελασσόνα απελευθερώθηκε το 1912, η μητρόπολή της, μαζί με τις υπόλοιπες «*Νέες Χώρες*», παραχωρήθηκε διοικητικά από το Οικουμενικό Πατριαρχείο στην Αυτοκέφαλη Εκκλησία της Ελλάδος, με τον Πατριαρχικό Τόμο του 1928.

### Επισκοπικός κατάλογος

## Τοπικές Εορτές
thumb|Ο Άγιος Αρσένιος Ελασσώνος.
* Άγιος Αρσένιος, Επίσκοπος Ελασσόνας (8 Μαΐου)
* Ελευθέρια Ελασσόνας (6 Οκτωβρίου)

## Μνημεία
*Καθολικό Ιεράς Μονής Ολυμπιωτίσσης, 13ος αι.
*Καθολικό Ιεράς Μονής Αγίας Τριάδος Σπαρμού, 14ος αι.
*Καθολικό Ιεράς Μονής Αναλήψεως - Συκέας, 16ος αι.
*Ιερός Ναός Μεταμορφώσεως Σωτήρος - Δολίχης, 16ος αι.
*Ιεροί Ναοί Αγ. Αθανασίου και Αγ. Αντωνίου Τσαριτσάνης, 16ος αι.
*Ιερός Ναός Αγίου Νικολάου Τσαριτσάνης, 17ος αι.

## Μονές
μικρογραφία|Η Ιερά Σταυροπηγιακή Μονή Γενεθλίου της Θεοτόκου Κανάλων - Καρυά Ελασσόνας.
*Αγίας Τριάδος Σπαρμού
*Αγίου Δημητρίου Τσαριτσάνης
*Παναγίας Ολυμπιωτίσσης Ελασσόνος
*Αναλήψεως Σωτήρος Συκέας
*Αγίας Τριάδος Λιβαδίου
*Γενεθλίου της Θεοτόκου Κανάλων Καρυάς
*Μεταμορφώσεως Σωτήρος Δεσκάτης

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Ιερά Μητρόπολις Ελασσώνος
* 
* 
* 
* 


Ελασσωνος
Μητροπολη
Υδροξυδραζίνη

Η **υδροξυλυδραζίνη**(αγγλικά:*hydroxyhydrazine*) είναι ανόργανη χημική ένωση, η οποία περιέχει άζωτο, οξυγόνο και υδρογόνο, με μοριακό τύπο **N<sub>2</sub>H<sub>4</sub>O**, αν και παριστάνεται συνήθως με τον ημισυντακτικό τύπο **NH<sub>2</sub>ΝΗOH**. Ανήκει στις «θυγατρικές» (ή υποκατεστημένς) υδραζίνες.

## Παραπομπές και σημειώσεις


Κατηγορία:Ανόργανες υδραζίνες
Κατηγορία:Ασταθείς ενώσεις
Κατηγορία:Οξειδάνια
Κατηγορία:Υδρίδια
Σταύρος Γκατζηλάκης

Ο **Σταύρος Γκατζηλάκης** (Βαλτοτόπι Σερρών, 13 Απριλίου 1953) είναι Έλληνας παλαίμαχος πρώην διεθνής ποδοσφαιριστής που έκανε πολύχρονη σταδιοδρομία στην Α΄ Εθνική, ως τερματοφύλακας.
Ο Γκατζηλάκης ξεκίνησε την καριέρα του από την ομάδα του Πανσερραϊκού και σε ηλικία 17 ετών έγινε επαγγελματίας. Ακολούθως και μετά από 5ετή παραμονή στις Σέρρες, έπαιξε στην Καλαμάτα (περίοδος 1975-76) όταν υπηρετούσε τη στρατιωτική του θητεία και από την επόμενη χρονιά μέχρι και την περίοδο 1986-87 ήταν ο βασικός τερματοφύλακας στη Δόξα Δράμας (11 σεζόν). Αγωνίσθηκε επίσης στην Εθνική Ομάδα των Νέων, των Ελπίδων και στη Μεσογειακή Ομάδα. Έχει ύψος 1.85 μ.
## Πηγές

*Διεθνής αθλητική ιστοσελίδα
*Γεώργιος Παγιωτέλης, "*Το Έπος της Α΄Εθνικής*", ένθετο περιοδικού "*Οι Παγκόσμιοι*", έκδοση Κλ. Γεωργαλάς Ε.Π.Ε.
*"*40 Χρόνια Ποδόσφαιρο και ΠΡΟ-ΠΟ*" (έκδοση εφημερίδας "Προπόραμα" (2000)

Κατηγορία:Έλληνες ποδοσφαιριστές
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Σ. Καλαμάτας
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Ποιος κοιμήθηκε με τη γυναίκα μου;

Το ***Ποιος κοιμήθηκε με τη γυναίκα μου;*** (ιταλικά: *Cattivi pensieri*) είναι ιταλική κωμική ταινία του 1976, σε σκηνοθεσία, σενάριο και πρωταγωνιστικό ρόλο από τον Ούγκο Τονιάτσι.

## Πλοκή
Ο Mario Marani είναι ένας αξιοσέβαστος δικηγόρος στο Μιλάνο, στα μέσα της δεκαετίας του ‘70. Ο ίδιος και η υπέροχη γυναίκα του, η Francesca, έχουν μια έντονη κοινωνική ζωή, όμως ο Mario έχει ένα μεγάλο πρόβλημα. Έχει καταληφθεί από αρνητικές σκέψεις και υποπτεύεται πως η σύζυγός του τον απατάει. Ζηλεύει ακόμα και όταν τη βλέπει απλά να μιλάει με κάποιον άνδρα και νομίζει πως έχει συνάψει δεσμό μαζί του. Η ζήλια και οι υποψίες τον κατατρώγουν από τη στιγμή που ανακαλύπτει πως στο διαμέρισμά τους κρύβεται ένας νεαρός άντρας…

## Παραπομπές

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1970
Κατηγορία:Ταινίες του 1976
Κατηγορία:Ιταλόφωνες ταινίες
Κατηγορία:Ιταλικές κωμικές ταινίες
Κατηγορία:Ταινίες σε σκηνοθεσία Ούγκο Τονιάτσι
Ιστορική-Λαογραφική Εταιρεία Αιγιαλείας

Η **Ιστορική-Λαογραφική Εταιρεία Αιγιαλείας** (Ι.Λ.Ε.Α.) είναι πολιτιστικό σωματείο με έδρα το Αίγιο. Ασχολείται με τα ήθη, τα έθιμα, τις παραδόσεις και τους μύθους της περιοχής της Αιγιάλειας.
thumb|right|260px|Το λογότυπο της «Ιστορικής-Λαογραφικής Εταιρείας Αιγιαλείας».

## Σκοπός
Σύμφωνα με το καταστατικό της Ι.Λ.Ε.Α., σκοποί της είναι:

α) η επικοινωνία και συνεργασία των ενασχολουμένων με την ιστορία, τη λαογραφία και την αρχαιολογία της περιοχής της Αιγιάλειας.
β) η συντονισμένη αναζήτηση και διάσωση του ιστορικού, λαογραφικού και αρχαιολογικού υλικού, καθώς και η διάσωση και ανάδειξη των μύθων και τραγουδιών της περιοχής της Αιγιάλειας.
γ) η προστασία των μνημείων και των παραδόσεων (προφορικών, γραπτών και καλλιτεχνικών) της περιοχής της Αιγιάλειας.
δ) η ευαισθητοποίηση του ευρύτερου κοινού- και ιδίως της νεολαίας- για την τοπική ιστορία και παράδοση.

## Ιστορία
Πριν την επίσημη σύστασή της ως σωματείο πολιτισμού το 1990, λειτουργούσε ήδη από το 1988 ως «ομάδα» ιστορικής και πολιτιστικής παρέμβασης και η πρώτη της εκδήλωση έγινε στο δημαρχείο Αιγίου το 1988 για την επέτειο για τα 200 χρόνια από τη γέννηση του Λόρδου Βύρωνα. 

Βασικοί άμεσοι στόχοι της Ι.Λ.Ε.Α. με τη σύστασή της ήταν:

α) η δημιουργία Ιστορικού-Λαογραφικού Μουσείου Αιγίου για τη συγκέντρωση, διαφύλαξη και έκθεση του ιστορικού και λαογραφικού υλικού της περιοχής, γεγονός που επετεύχθη το 1994, ενώ είχε προηγηθεί σχετική απόφαση του Δ.Σ. της (17/11/1993), το οποίο μετονομάστηκε το 1997 σε Δημοτικό Ιστορικό-Λαογραφικό Μουσείο Αιγίου (Δ.Ι.Λ.Μ.Α), όταν και τέθηκε υπό την αιγίδα του τότε δήμου Αιγίου.

β) η έκδοση περιοδικού.

## Εκδοτική δραστηριότητα
Η Ι.Λ.Ε.Α εκδίδει το περιοδικό «ΡΙΖΕΣ», το οποίο μετράει ήδη 10 τεύχη. Εκδίδει επίσης επετειακά κείμενα, ημερολόγια ενώ προβαίνει και σε επανεκδόσεις αξιόλογων και δυσεύρετων ιστορικών πηγών.

## Παραπομπές


## Πηγές
* «Ι.Λ.Ε.Α. - Δραστηριότητες της Ι.Λ.Ε.Α.». Ανακτήθηκε: 22/02/2016. (αρχείο pdf)
* «Ι.Λ.Ε.Α. - Στόχοι και επιτεύγματα». Ανακτήθηκε: 22/02/2016. (αρχείο pdf)
* «Ι.Λ.Ε.Α. - Το εκδοτικό έργο της Ι.Λ.Ε.Α.». Ανακτήθηκε: 22/02/2016. (αρχείο pdf)
* Πέπη Σπηλιωτοπούλου, «ΡΙΖΕΣ»: Ένα εξαιρετικό αφιερωματικό περιοδικό, διαμάντι της τοπικής ιστοριογραφίας και λαογραφίας!. filodimos.gr. 15 Οκτωβρίου 2013. Ανακτήθηκε: 24/02/2016.

## Εξωτερικοί σύνδεσμοι
* Ιστότοπος της Ι.Λ.Ε.Α. Ανακτήθηκε: 22/02/2016.
* Ιστορική Λαογραφική Εταιρεία Αιγιαλείας (Ι.Λ.Ε.Α.). aigiorama.gr. Ανακτήθηκε: 24/02/2016.
* Δημοτικό Ιστορικό-Λαογραφικό Μουσείο Αιγίου (Δ.Ι.Λ.Μ.Α). laohistorymuseum.gr. Ανακτήθηκε: 24/02/2016.
* Αιγιάλεια: Η Ιστορική και Λαογραφική Εταιρεία στην Ουαλία. Συμμετέχει στο πρόγραμμα Grundtvig. thebest.gr. 10/06/2014. Ανακτήθηκε: 23/05/2017.

Κατηγορία:Αίγιο
Κατηγορία:Δήμος Αιγιαλείας
Κατηγορία:Δήμος Αιγίου
Κατηγορία:Ιστορία του Αιγίου
Κατηγορία:Μορφωτικά Σωματεία
Κατηγορία:Επιστημονικές εταιρείες
Η Αθλητική Ηχώ

Η εφημερίδα ***Η Αθλητική Ηχώ*** κυκλοφόρησε στην Αθήνα το διάστημα 1929-1945, χωρίς να αναφέρεται κάποια σχέση διαδοχής από τη –σχεδόν– συνονόματή της *[[Αθλητική Ηχώ]]* που άρχισε τη μακροχρόνια έκδοσή της ακριβώς το 1945.

Θεωρούμενη μετέπειτα ανάμεσα στα σημαντικότερα προπολεμικά αθλητικά έντυπα της χώρας, χαρακτηριζόταν από τους συντελεστές της ως "Μεγάλη Πρωϊνή Πανελλήνιος Αθλητική Εφημερίς", με την αναλυτική περιγραφή να συμπληρώνει ο δεύτερος υπότιτλος:

Ιδιοκτήτης της υπήρξε ο Δημήτριος Γιαννόπουλος (του οποίου δεν καταγράφεται άλλη δραστηριοποίηση στον ελληνικό αθλητικό τύπο) και διευθυντές της διατέλεσαν οι Σταύρος Γιαννουλάτος και Δημητρός Δάλλας, ο αποκαλούμενος και *πατριάρχης* του Πανιωνίου Σμύρνης. Στους βασικούς συνεργάτες περιλαμβανόταν ο Γεώργιος Ζαμαρίας, πανελληνιονίκης πρώην δρομέας σε μεσαίες αποστάσεις και ανώμαλο δρόμο.

## Σημειώσεις


## Παραπομπές


## Πηγές
* Γιώργος Κουσουνέλος, *Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες*, Εκδόσεις Διόπτρα, Αθήνα 2004, ISBN 960-3642-57-6.

Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην αθλητικές εφημερίδες στην ελληνική γλώσσα
Ζαν-Μαρί Λεπρένς ντε Μπωμόν

Η **Ζαν-Μαρί Λεπρένς ντε Μπωμόν** (γαλλικά: *Jeanne-Marie Leprince de Beaumont*, 26 Απριλίου 1711 – 8 Σεπτεμβρίου 1780), ήταν Γαλλίδα συγγραφέας, περισσότερο γνωστή για το μυθιστόρημά της *[[Η Πεντάμορφη και το Τέρας]]*.

## Ο βίος της
Γεννήθηκε στη Ρουέν το 1711 και πέθανε το 1780. Ο πατέρας της ήταν ο Ζαν-Μπατίστ Λε Πρενς και η μητέρα της η Μαρί-Μπαρμπ Πλαντάρ, την οποία έχασε μόλις σε ηλικία έντεκα ετών, αλλά έγραψε πως δεν θρήνησε τον θάνατό της. Καταγόταν από πολύ φτωχική οικογένεια και πολλά αδέλφια της δόθηκαν για υιοθεσία. Αργότερα, έγραψε για τη μητέρα της ότι ήταν πολύ ταλαιπωρημένη και δεν ήταν σε θέση καν να επικοινωνήσει με τα παιδιά της. Για αυτό τον λόγο, κατόπιν, θεώρησε ευλογία τον θάνατό της.

Μεταξύ το 1725 και το 1735 δίδασκε σε μικρά παιδιά, στο Ερνεμόν, δέκα χιλιόμετρα από τη Ρουέν. Εν συνεχεία, απέκτησε περίβλεπτη θέση, ως καθηγήτρια της μουσικής σε παιδιά, στην Αυλή του Δούκα της Λωρραίνης, Στάνισλοβ Ρατσίσκι, στη Λυνεβίλ.

Ο πρώτος της γάμος το 1743 αποδείχθηκε καταστροφικός και διαλύθηκε μετά από δύο χρόνια. Ο ίδιος ο Δούκας την είχε προικίσει για να μπορέσει να παντρευτεί καλά, όμως ο άντρας της ξόδεψε την προίκα σε κάποια χρέη που είχε και τα υπόλοιπα τα χρησιμοποίησε για να αποκτήσει ένα ξενοδοχείο. Λόγω του τρόπου ζωής του συζύγου της, διέλυσε πιο εύκολα τον γάμο, αλλά διατήρησε το επώνυμό του.

Το 1746, εγκατέλειψε τη Γαλλία, πήγε στο Λονδίνο και έγινε παιδαγωγός. Εκεί έγραψε το μυθιστόρημα *"Η Πεντάμορφη και το Τέρας"* αλλά και το *"Other Classic French Fairy Tales"*, τα οποία αποδείχθηκαν επιτυχημένα. Ωστόσο, παντρεύτηκε ξανά και έκανε και πολλά παιδιά. Κατόπιν, έφυγε από την Αγγλία και πήγε και έζησε για το υπόλοιπο της ζωής της, στη Σαβοΐα. 

Το πρώτο της έργο ήταν το μυθιστόρημα *Ο Θρίαμβος της Αλήθειας*, το οποίο εκδόθηκε το 1748. Η συγγραφική της καριέρα συνεχίστηκε με σχολικά βιβλία. Αργότερα, συνέχισε να εκδίδει συλλογές που τις ονόμαζε "περιοδικά", των οποίων το περιεχόμενο είχε παιδαγωγικό χαρακτήρα και απευθυνόταν σε παιδιά. Ήταν μία από τις πρώτες που ασχολήθηκε με τη συγγραφή παιδικών παραμυθιών. Ενώ έγραψε και άλλα μυθιστορήματα βασισμένα σε παραδοσιακά παραμύθια.

Εξ αιτίας της σχέσης της με τον Γάλλο κατάσκοπο στην Αγγλία Τόμας Πίτσον, έγινε ο χαρακτήρας του βιβλίου *"Crossings, A Thomas Pichon Novel"*, του Καναδού συγγραφέα Α. Τζ. Μπ. Τζόνστον. Ωστόσο, σε αυτή τη φανταστική απεικόνιση, οι ημερομηνίες της σχέσης της με τον Πίτσον, δεν είναι ακριβείς.

## Παραπομπές


## Εξωτερικοί σύνδεσμοι

* 
* 

Κατηγορία:Γάλλοι μυθιστοριογράφοι